Source: http://www.kohus.ee/et/ajakirjanikule/uudised/kohus-moistis-viljandis-mehe-surnuks-tulistanule-pika-vangistuse
Timestamp: 2018-06-18 07:40:37+00:00

Document:
Kohus mõistis Viljandis mehe surnuks tulistanule pika vangistuse | Eesti kohtud
Kohus mõistis Viljandis mehe surnuks tulistanule pika vangistuse
Tartu maakohus tunnistas Rene Petersoni (39) süüdi tulirelva ja laskemoona ebaseaduslikus käitlemises, tapmiskatses ja mõrvas ning mõistis talle liitkaristusena 14-aastase vangistuse.
Karistusaja algust arvestatakse Petersoni kinnipidamisest eelmise aasta 15. aprillil.
Menetluskuludena peab süüdistatav tasuma 5981 eurot. Samuti peab ta kannatanule hüvitama kuriteoga tekitatud 100-eurose kahju.
Kohus leidis uuritud tõendite põhjal, et Peterson on süüdiv ja kuritegude õigusvastasust välistavad asjaolud puudusid. Kohus mõistis Petersonile raskeima kuriteo ehk mõrva eest karistuse seaduses ette nähtud sanktsiooni keskmises määras. Karistust määrates arvestades kohus tema isikut, kuriteo toimepanemise viisi ning kuriteole eelnevat ja järgnevat käitumist. Kohus ei tuvastanud karistust raskendavaid ega kergendavaid asjaolusid, sealhulgas puhtsüdamlikku kahetsust.
Kohtumenetluse pooled saavad tänase otsuse vaidlustamise soovist teatada seitsme päeva jooksul. Kui otsuse vaidlustamise soovist teatatakse, teeb kohus motiveeritud tervikotsuse teatavaks 28. aprillil.

References: Kohus 

Kohus 
 Kohus 
 kohus 
 Kohus 
 kohus